Baby Girl Ghost Top & Leggings Set-Playwear & Sets-Girls (0-24 Months)-Baby-Kids | Stein Mart
Baby Girl Ghost Top & Leggings Set Noord- en Suid-Korea grom weer vir mekaar – praag.co.za
Noord- en Suid-Korea grom weer vir mekaar
Suid-Korea het dié naweek dosyne mortiere op Noord-Korea afgevuur nadat Noord-Korea ’n enkele vuurpyl op ’n Suid-Koreaanse dorp naby die wêreld se swaarste bewapende grens afgevuur het, het AP berig.
Die Suid-Koreaanse ministerie van verdediging sê die mortiere het naby die plek geland van waar die Noord-Koreane hul vuurpyl afgevuur het. Dit wil voorkom asof Noord-Korea nie gereageer het op Suid-Korea se reaksie nie.
Noord-Korea het in die verlede gedreig om Suid-Koreaanse luidsprekers aan te val, wat vir die eerste keer in elf jaar begin het om anti-Pjongjang propaganda-boodskappe oor die gedeelde grens uit te saai.
Nagenoeg 80 inwoners van die Suid-Koreaanse dorp waar die vuurpyl geval het, is vir veiligheid na ondergrondse bunkers geneem.
Die oorgrens propaganda-oorlog volg nadat Seoel Pjongjang daarvan beskuldig het dat dit landmyne aan die Suid-Koreaanse kant van die gedemilitariseerde sone geplant het wat vroeër die maand twee Suid-Koreaanse soldate vermink het.
Die outoritêre Noord-Korea is uiters sensitief vir enige kritiek teen die regering van Kim Jong Un, wie se familie aan bewind is sedert die land in 1948 tot stand gekom het.
Skrywer praagGepubliseer op 24 Augustus 2015 Kategorieë Internasionale nuus, NuusSleutelwoord Korea, landmyn, mortiere, VSA
Vorige Vorige artikel: Polisievoertuig aan die brand gesteek by Hartebeespoortdam
Volgende Volgende artikel: Twee vroue voltooi Amerikaanse spesmagkursus